**Contract de servicii - draft**

**nr. ………………………………..**

**1. Părţile contractante**

 In temeiul Legii nr. 98/2016 privind achizitiile publice cu modificările și completările ulterioare, a Hotararii nr.395 pentru aprobarea normelor metodologice de aplicarea a prevederilor referitoare la atribuirea contractelor de achizitie publica/acordului cadru s-a incheiat un contract de servicii, intre:

**Universitatea VALAHIA din Târgovişte**, B-dul Regele Carol nr. 2, Targoviste, cod poştal 130024, Jud. Dâmboviţa, telefon +40245/206101; fax +40245/217692; cod fiscal 4279685,reprezentată de rector - Conf.univ.dr.ing. ***Ioan Corneliu SĂLIȘTEANU*** , în calitate de **achizitor**, pe de o parte

**şi**

**…………………………………** din …………………., str. ………………., nr…………………, bl……………, sc…………, ap……………, Sector ………., telefon …………………., email: …………………………, cod fiscal CIF ……………………… Nr.Reg.Com. …………………………, cont trezorerie………….., deschis la Trezoreria……….., reprezentata legal de …………………., in calitate de **prestator,** pe de alta parte

**2. Definiţii**

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
			2. ***Achizitor şi prestator*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***servicii*** *-* activităţi a căror prestare fac obiect al contractului;
			5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligăţia de a le furniza aferent serviciilor prestate conform contractului;
			6. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***j. zi*** - zi calendaristică; *an* - 365 de zile.

**3. Interpretare**

**3.1** În prezentul contract, cu excepţia unei prevederi contrare cuvintele la forma singular vor

include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul principal al contractului**

4.1 - Prestatorul se obligă să presteze ***Servicii de formare profesionala competente digitale avansate***, cod CPV 80530000-8 (Servicii de formare) in cadrul proiectului “***D-EDUC-Dezvoltarea durabila prin digitalizare in educatie”****, cod proiect* ***1333944997***, în conformitate cu obligaţiile asumate prin prezentul contract.

**5. Preţul contractului**

5.1 Preţul convenit pentru prestarea de servicii, plătibil prestatorului de către achizitor, este de ......................... lei fara TVA.

**6. *Durata contractului***

6.1.Durata totala a contractului de servicii este de la data semnarii pana la data de .................

**7. Documentele contractului**

7.1 - Documentele contractului sunt:

Referat necesitate

Anunt de participare

Oferta tehnica si financiara

**8. *Obligaţiile principale ale prestatorului***

8.1 - Prestatorul se obligă să presteze serviciile la standardele şi/sau performanţele prezentate în propunerea sa tehnică si financiara, cu respectarea conditiilor specifice impuse de normele legale incidente.

8.2 - Prestatorul se obliga sa presteze serviciile in conformitate cu oferta transmisa catre achizitor.

8.3 - Prestatorul se obliga sa despagubeasca achizitorul impotriva oricaror:

i. reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate etc.), legate de echipamentele, materialele, instalatiile sau utilajele folosite pentru sau in legatura cu produsele achizitionate, si

ii. daune-interese, costuri, taxe si cheltuieli de orice natura, aferente.

8.4 - Prestatorul are obligatia de a supraveghea prestarea serviciilor, de a asigura resursele umane, materiale, echipamentele sau altele asemenea, fie de natura provizorie, fie definitive cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

8.5 - Prestatorul este pe deplin responsabil pentru prestarea serviciilor convenite prin prezentul contract. Totodata, este raspunzator atat de siguranta tuturor operatiunilor si metodelor utilizate, inclusiv din punct de vedere al securitatii in munca, cat si de calificarea personalului folosit pe toata durata contractului.

8.6 - Prestatorul are obligatia de a pastra toate documentele originale, inclusiv documentele contabile, privind prezentul contract, in vederea asigurarii unei piste de audit adecvate, in conformitate cu regulamentele comunitare si nationale.

8.7 – Prestatorul se obliga sa puna la dispozitia achizitorului, AMPOSDRU, OI responsabil, Autoritatii de Certificare si Plata, Autoritatii de Audit, Departamentului de Lupta Antifrauda, Comisiei Europene, Curtii Europene de Conturi si/sau oricarui alt organism abilitat sa verifice modul de utilizare a finantarii nerambursabile, la cerere si in termen, documentele si/sau informatiile solicitate si sa asigure toate conditiile pentru efectuarea verificarilor la fata locului.

8.8 - In vederea efectuarii verificarilor, Prestatorul se angajeaza sa acorde dreptul de acces la locurile si spatiile unde se implementeaza sau a fost implementat prezentul contract, inclusiv acces la sistemele informatice si sa puna la dispozitie documentele solicitate, privind gestiunea tehnica si financiara a proiectului, atat pe suport de hartie, cat si in format electronic;

8.9 - In cazul nerespectarii celor de mai sus, Prestatorul este obligat sa restituie intreaga suma primita, aferenta contractului.

**9. *Obligaţiile principale ale achizitorului***

9.1 - Achizitorul se obligă să recepţioneze serviciile prestate în momentul finalizării.

9.2 - Achizitorul se obligă sa plătească preţul către prestator cu OP în termenul de maxim 30 de zile de la data emiterii facturii de către acesta.

9.3- Achizitorul se obligă sa pună la dispoziţia prestatorului orice facilităţi şi/sau informaţii pe care acesta le va cere şi pe care le consideră necesare îndeplinirii contractului.

**10. *Sancţiuni pentru neîndeplinirea culpabilă a obligaţiilor***

10.1-În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% din obligatiile neindeplinite *pentru fiecare zi de întârziere, pânâ la îndeplinirea efectivă a obligaţiilor.*

10.2 **-** În cazul în care achizitorul nu îşi onorează obligaţiile în termenul convenit la art. 9.2, atunci acestuia îi revine obligaţia de a plăti dobanzi penalizatoare potrivit articolului 3 alin. 2^1 din Ordonanta Guvernului nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, publicata in Monitorul Oficial al Romaniei, Partea I, nr. 607 din 29 august 2011, aprobata prin Legea nr. 43/2012.

10.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.4 - Achizitorul îţi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită pâna la data denunţării unilaterale a contractului

**11. Garantia de buna executie a contractului**

11.1 – Executarea contractului începe la data semnarii, prestatorul nefiind obligat să constituie garanţia de bună execuţie, conform art. 39 (2) din Hotararea nr.395 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice.

**12. Recepţie şi verificări**

12.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din solicitările emise.

12.2 - Verificarile vor fi efectuate în conformitate cu prevederile din prezentul contract.

**13. Livrarea si documentele care insotesc serviciile**

13.1 - (1) Prestatorul are obligatia de a presta serviciile, respectand termenele comerciale stabilite, dupa primirea notei de comanda.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului;

b) totalul cheltuielilor aferente, dacă este cazul, care se vor adăuga la preţul contractului.

13.2 - Prestatorul va transmite achizitorului documentele care insotesc serviciile:

a) factura fiscala finala;

b) procesul verbal de receptie a serviciilor care constituie obiectul contractului.

13.3 - Certificarea de catre achizitor a faptului ca serviciile au fost prestate partial sau total se face dupa receptia finala, pe baza procesului verbal de receptie a serviciilor si prin semnarea de primire de catre reprezentantul autorizat al acestuia, pe documentele emise de prestator pentru livrare.

13.4 – (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

 i) din orice motive de întârziere, ce nu se datorează prestatorului; sau

 ii) in alte circumstanţe neobişnuite, susceptibile de a surveni altfel decât prin încălcarea contractului de către prestator,

Prestatorul este îndreptăţit de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**14. Începere, finalizare, întârzieri, sistare**

14.1 - (1) Prestatorul are obligaţia de a începe prestarea serviciilor în timpul şi perioada cerută de

achizitor.

 (2) În cazul în care prestatorul suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adăuga la preţul contractului.

14.2 - Dacă pe parcursul îndeplinirii contractului, prestatorul nu respectă termenul de prestare, din motive de forţă majoră, acesta are obligăţia de a notifica acest lucru, în timp util, achizitorului.

14.3 - În afăra cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**15. Rezilierea contractului**

15.1 - Contractul este reziliat de plin drept, fără notificare, fără punere în întârziere şi fără intervenţia instanţei de judecată în cazul în care, oricând pe perioada derulării contractului, prestatorul nu îşi poate îndeplini obligaţiile asumate prin prezentul contract.

15.2. Achizitorul isi rezerva dreptul de a renunta la contract, printr-o notificare scrisa adresată prestatorului, fara nici o compensatie, daca acesta din urma da faliment. În acest caz, Prestatorul are dreptul de a pretinde numai plata corespunzatoare pentru partea din contract îndeplinita până la data denunţării unilaterale a contractului.

15.3 - Achizitorul isi rezerva dreptul de a denunta unilateral contractul de prestare de servicii, in cel mult 30 de zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale sau in situatia in care nu mai poate sustine contractul.

**16. Ajustarea preţului contractului**

16.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiara si raman nemodificate pe toata perioada derularii contractului.

**17. Amendamente**

17.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstante care lezează interesele comerciale legitime ale acestora şi care nu au putut fi prevăzute la data încheierii contractului.

17.2 - Clauzele prezentului contract sunt confidentiale.

Prestatorul este obligat să stocheze, sa gestioneze si sa utilizeze datele şi informaţiile la care are acces in baza prezentului contract numai în scopul realizării prezentului contract şi să nu furnizeze aceste date si informaţii unor terţe persoane, fără acordul prealabil scris al Achizitorului. Aceste date sunt proprietatea Achizitorului, prestatorul neavand nici un drept de proprietate intelectuala sau conex asupra lor

Incalcarea a obligatiei de confidentialitate obliga Prestatorul la plata de daune interese catre achizitor in concordanta cu prejudiciul creat si dovedit.

Obligatia de confidentialitate produce efecte pe durata prezentului contract si dupa expirarea acestuia pe o perioada de 5 ani.

La finalizarea fiecarei etape, prestatorul va restitui achizitorului toate materialele puse la dispozitie de acesta.

**18. Subcontractanţi**

18.1. - Prestatorul are obligaţia de a prezenta toate contractele încheiate cu subcontractanţii desemnaţi, daca este cazul.

**19. Cesiunea**

19.1 – In cadrul contractului este permisa doar cesiunea creantelor nascute din prezentul contract, obligatiile nascute din acest contract ramanand in sarcina partilor contractante, astfel cum au fost stipulate si asumate initial.

**20. Forţa majoră**

20.1 - Forţa majoră este constatata de o autoritate competentă.

20.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 - Partea contractantă care invocă forţa majoră are obligăţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**21. Soluţionarea litigiilor**

21.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

21.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente din România.

**22. Limba care guvernează contractul**

22.1 - Limba care guvernează contractul este limba română.

**23. Comunicări**

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

23.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**24. Legea aplicabilă contractului**

24.1 - Contractul va fi interpretat conform legilor din România.

**25.Confidențialitatea informațiilor și protecția datelor cu caracter personal**

25.1.Furnizorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

25.2.Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

Părţile au înţeles să încheie prezentul contract în două exemplare, câte unul pentru fiecare parte.

**Achizitor Prestator**

**Universitatea Valahia din Targoviste,**

Rector,

Conf.univ.dr.ing. ***Ioan Corneliu SĂLIȘTEANU***

Manager de proiect,

Ing.***Smaranda NISTOR***

Director Economic,

Ec. dr. ***Aurora DIACONEASA***

Oficiu juridic,

Jr. ***Luiza ZLAT***

Birou Achizitii si Aprovizionare,

Ing. ***Marilena DOBRESCU***

**C.F.P.P.**